**Colind de Pasti**

*Silvia*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Cânt duios murmură lin

De pe buzele Mariei.

Poartă-n sine semn divin,

Chiar în inima grădinii.

Albă, marmură tombală

Pare-un spectru înghețat,

Aripi lungi de înger încă

Lângă piatră-n aer bat.

În albastra dimineață

Merii par încremeniți.

Peste dealurile-n ceață

Aștrii încă-s răsăriți.

Christ pășește printre sate

Cu doi ucenici smeriți.

Calcă spinii negri, bate

Cu piciorul văi și munți.

Vântul Îi face răcoare,

Florile Îl adumbresc

Păsările Îl colindă,

Pietrele cu glas vorbesc.

Că pe fruntea Sa de seamă

Să așeze o cunună,

Raze reci țes și destramă

Soarele și mândra lună.